אלמאוכב

עמותת אלמאוכב נצרת (בערבית: الموكب, בעברית: "התהלוכה") היא עמותה הפועלת לקידום מעמד עיר הבשורה נצרת בארץ ובעולם. העמותה החלה את דרכה בשנת 1983 כוועדה קהילתית, שארגנה בשיתוף פעולה עם תנועת הצופים בעיר תהלוכה ססגונית בערב חג המולד. בשנת 2010 התאגדה הוועדה הקהילתית כעמותה רשומה, והצטרפו אליה עשרות מתנדבים.

==רקע==
נצרת היא העיר הכי גדולה, ומהווה את המרכז הפוליטי, הדתי והחברתי של החברה הערבית בישראל. חזון העמותה הוא חיזוק מעמד העיר נצרת כעיר קדושה למאות מיליוני נוצרים בעולם, על ידי העצמת אירוע הבשורה אשר על פי הברית החדשה (, 26) התרחש בעיר לפני כ-2,000 שנה והיה תחילת דרכה של הדת הנוצרית, זאת באמצעות פיתוח חגיגות חג המולד בעיר וארגון פעילויות ואטרקציות שימשכו לעיר מאות אלפי תיירים ואורחים מרחבי הארץ והעולם.

==הערך החברתי של העמותה==
העמותה הצליחה לאגד סביבה ציבור רחב, תושבי העיר, תושבי הסביבה וכלל הציבור מרחבי הארץ, ערבים ויהודים מוסלמים, נוצרים ודרוזים המשתתפים יחד באירועים השונים באהבה, אחווה, בשלום וכבוד.

=== שילוב בעלי מוגבלות באירועים ===
את הערכים החברתיים והאנושיים של חג המולד, מעבירה העמותה לציבור הרחב באמצעות שילוב ילדים עם מוגבלות בפעילות השנתית שלה, זאת על ידי הנגשת התהלוכה לילדים עם מוגבלות ושילובם במסלול התהלוכה. בנוסף פועלת העמותה לשילובם בפעילות שמארגנת העמותה בשוק חג המולד, על ידי הקצאת שני דוכנים למוסדות ובתי ספר של ילדים עם מוגבלות. הילדים עומדים בדוכנים ומציגים מתנות וחפצים מעשה ידם ומציעים אותם למכירה, בנוסף, ב, מארגנת העמותה מופע מוזיקלי בו הם לוקחים חלק נכבד, מנגנים, שרים ומנחים את המופע.

== פרויקטים מרכזיים ==
=== תהלוכת חג המולד – תהלוכת השלום והאחווה ===
מסמל את המסע שערכו מרים ויוסף מנצרת לבית לחם (, 4).

מפגש של מספר יזמים חברתיים הוליד את רעיון להפיק תהלוכה דתית וציבורית שישתתפו בה כל העדות, המוסדות, בתי הספר, קבוצות הצופים והמקהלות במטרה להחיות את ערב חג המולד בנצרת, ולמשוך את תשומת לב העולם לנצרת. המייסדים האמינו שהתהלוכה תהיה התהלוכה של נצרת ולכל תושביה, ותהיה ביטוי לאחווה, לאהבה ולשלום בין העמים.

התהלוכה מתקיימת מדי שנה בערב חג המולד, יוצאת ממקדש מריה הקדושה בשכונת הפועלים ועוברת לאורך מסלול של כשני קילומטר ברחוב פאולוס השישי, וצועדים בה קבוצות צופים מכל הדתות, מוסדות, מועדונים, עמותות, ילדים עם מוגבלות, תלמידי בתי ספר וחינוך מיוחד וכן גם ראש העירייה, ראשי דתות ונכבדים רבים, ומספר גדול של כלי רכב מקושטים.

התהלוכה מסתיימת באזור הכנסיות ברחוב קזנובה, בנאומי ברכה שמשמיעים נציג מהעמותה, ראשי הכנסיות וראש העירייה, שירי החג וזיקוקים.

===אירוע הארת עץ חג המולד===
אירוע חגיגי להארת עץ חג המולד המסורתי ברחוב פאולוס השישי, אשר מתקיים מדי שנה בתחילת חודש דצמבר בהשתתפות אלפי חוגגים, ראש העירייה, ראשי הכנסיות הנוצריות, אנשי דת, ראשי מוסדות ועמותות, מעצבי דעה ומכובדים רבים.

האירוע מהווה אות לפתיחת אירועי חג המולד בנצרת והוא כולל אירוע קבלת פנים באולם מרכז סנט אנטון אשר בו מושמעים נאומי ברכה ושירים לחג המולד ובסיומו מעבר לבמה המרכזית החיצונית לטקס הארת עץ האשוח, מופע זיקוקים על רקע שירי חג המולד.

===שוק חג המולד – קריסמס מרקט===
בכל שנה בתחילת חודש דצמבר מארגנת העמותה שוק חג המולד שנמשך שבועיים ומבקרים בו יותר מ-30,000 אנשים. השוק מעוצב עם תאורה מסיבית וקישוט. השוק כולל דוכני מכירה של מאכלי רחוב, משקאות, מתנות וחפצים של החג, ובמה מרכזית עליה מתקיימים מופעי תרבות ושירה יומיים הכוללים מופעים ומפעילים לילדים ואירוע מוזיקלי מרכזי לכל המשפחה בכל ערב.

===מופע אור קולי ערב סילבסטר===
מדי שנה בליל סילבסטר, מארגנת העמותה מופע אור קולי מעל כנסיית דון בוסקו – סלזיאן על פסגת הרי נצרת. המופע כולל קרני אור צבעוניות בשמי העיר, המשתלבות במוזיקה עולמית של חג המולד ומופע זיקוקים וקרני לייזר.

===הפקת מופעים מוזיקליים לחג המולד===
בשנת 2019, הפיקה העמותה את המופע המוזיקלי "מפצח האגוזים" עם 50 רקדנים, שחקנים וזמרים מקומיים ומוזיקה בביצוע 79 כלים מוזיקליים. במופע צפו כ-10,000 צופים ב-10 מופעים.

בשנת 2022, הפיקה העמותה מופע מוזיקלי חדש "The Snow Globe", בו צפו כ-3,000 צופים בארבעה מופעים.

===הפקת שירים לחג המולד===
נכון לשנת 2022, הפיקה העמותה שלושה שירים במיוחד לחג המולד, בביצוע מוזיקאים ונגנים מקומיים. השיר הראשון "המלה של אלוהים" (בערבית: "كلمة الله"), הופק בשנת 2018, מילים של הסופר ג'יריס עיד, מלחין ומפיק מוזיקלי כארם מטר, וביצוע הזמרים לואי סרוג'י, מירי מנסה, עלאא שורש, ווידא טבר.
השיר השני "בשורה מנצרת" (בערבית: "بشارة من الناصرة"), הופק בשנת 2020, מילים ולחן והפקה מוזיקלית דאווד אברהים, ביצוע הזמרים הצעירים, ורד שופאני, רנא בראנסי, נזאר חליף, גויל גיריס, ויקי לוסיה, עביר אליאס, כריסטיאן דניאל.
השיר השלישי "קישוט וברכה" (בערבית: "زينة وعيدية"), הופק בשנת 2022, מילים מוניר מרשי, מלחין ומפיק מוזיקלי כארם מטר, וביצוע תלמידי בתי ספר מנצרת.

== פרסים והוקרה==

העמותה זכתה באותות הוקרה ממועדוני רוטרי, ליונס, רדיו אל שמס ועירית נצרת.

== מבנה ארגוני ==
המבנה הארגוני של העמותה כולל:
* נשיא כבוד
* כומר – נציג הכנסיות
* גזבר
* ועדת ביקורת
* ועד מנהל הכולל יו"ר ושמונה חברים
* ועדות ביצוע שונות

== קישורים חיצוניים ==
* אתר העמותה: [https://almawkeb.org/ جمعية الموكب لاحتفالات الميلاد الناصرة (almawkeb.org)]
* פייסבוק: [https://www.facebook.com/almawkeb.association/ جمعية الموكب لعيد الميلاد الناصرة עמותת אל מאוכב לחג המולד נצרת]
* אינסטגרם: [https://www.instagram.com/almawkeb.association/ جمعية الموكب - עמותת אלמאוכב (@almawkeb.association)]
* ערוץ היוטיוב: [https://www.youtube.com/channel/UCZbd5-kTsSgzG0zQUeVsafg Almawkeb Association for Christmas Nazareth - YouTube]
* 
* [Https://visitnazareth.co.il/he/site/property/253/עמותת-אל-מאוכב עמותת אל מאוכב], באתר Visit Nazareth
* [https://giveback.co.il/project/50168 תהלוכת חג המולד נצרת,] באתר Giveback [https://giveback.co.il/project/50168 (giveback.co.il)]

==הערות שוליים==

קטגוריה:ישראל: עמותות
קטגוריה:נצרת: ארגונים
קטגוריה:ערביי ישראל: ארגונים